Kræftens Bekæmpelse tilbyder som en del af kampagnen "Sluk Solariet" gratis undervisning til Aalborg Kommunes 7. klasses elever. Men kun 2 af de 17 kommunale skoler har sagt ja til tilbuddet, der skal informere de unge om brugen af solarier og de konsekvenser, det kan have. "Sluk Solariet" har gennem flere år været i gang i Aalborg Kommune. - Derfor undrer det mig, at skolerne ikke vælger at støtte op om den beslutning. I Danmark har vi verdensrekord blandt unge i modermærkekræft, siger 25-årige Anette Olesen, frivillig hos Kræftens Bekæmpelse i Aalborg til P4 Nordjylland. Det er kun skolerne Vester Mariendal og Frejlev, der har sagt ja til tilbuddet om gratis undervisning.

Referat:
Kun to af kommuneskolerne i Aalborg takker ja til gratis tilbud